CELEX: 32020R1673
Language: el
Date: 2020-11-05 00:00:00
Title: Εκτελεστικός κανονισμός (ΕΕ) 2020/1673 της Επιτροπής της 5ης Νοεμβρίου 2020 για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο των εγγυημένων παραδοσιακών ιδιότυπων προϊόντων [«Trójniak staropolski tradycyjny» (ΕΠΙΠ)]

12.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 378/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1673 ΤΗΣ ΕΠΙΤΡΟΠΗΣ
         της 5ης Νοεμβρίου 2020
         για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο των εγγυημένων παραδοσιακών ιδιότυπων προϊόντων [«Trójniak staropolski tradycyjny» (ΕΠΙΠ)]
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Πολωνίας για την έγκριση τροποποίησης των προδιαγραφών του εγγυημένου παραδοσιακού ιδιότυπου προϊόντος «Trójniak staropolski tradycyjny», το οποίο καταχωρίσθηκε δυνάμει του κανονισμού (ΕΚ) αριθ. 729/2008 της Επιτροπής (2), όπως τροποποιήθηκε με τον εκτελεστικό κανονισμό (ΕΕ) 2017/1898 της Επιτροπής (3).
                  
               
                     (2)
                  
                  
                     Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο β) του εν λόγω κανονισμού, στην Επίσημη Εφημερίδα της Ευρωπαϊκής Ένωσης (4).
                  
               
                     (3)
                  
                  
                     Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εγκρίνεται η τροποποίηση των προδιαγραφών η οποία δημοσιεύθηκε στην Επίσημη Εφημερίδα της Ευρωπαϊκής Ένωσης και αφορά την ονομασία «Trójniak staropolski tradycyjny» (ΕΠΙΠ).
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 5 Νοεμβρίου 2020.
            
               
                  Για την Επιτροπή,
               
               
                  εξ ονόματος της Προέδρου,
               
               Janusz WOJCIECHOWSKI
               
                  Μέλος της Επιτροπής
               
            
         
         
            (1)  ΕΕ L 343 της 14.12.2012, σ. 1.
         
            (2)  Κανονισμός (ΕΚ)) αριθ. 729/2008 της Επιτροπής, της 28ης Ιουλίου 2008, για την καταχώριση ορισμένων ονομασιών στο μητρώο των εγγυημένων ειδικών παραδοσιακών προϊόντων [Czwórniak (ΕΠΠΕ), Dwójniak (ΕΠΠΕ), Półtorak (ΕΠΠΕ), Trójniak (ΕΠΠΕ)] (ΕΕ L 200 της 29.7.2008, σ. 6).
         
            (3)  Εκτελεστικός κανονισμός (ΕΕ) 2017/1898 της Επιτροπής, της 18ης Οκτωβρίου 2017, για την καταχώριση ορισμένων ονομασιών στο μητρώο των εγγυημένων παραδοσιακών ιδιότυπων προϊόντων [Półtorak staropolski tradycyjny (ΕΠΙΠ), Dwójniak staropolski tradycyjny (ΕΠΙΠ), Trójniak staropolski tradycyjny (ΕΠΙΠ), Czwórniak staropolski tradycyjny (ΕΠΙΠ), Kiełbasa jałowcowa staropolska (ΕΠΙΠ), Kiełbasa myśliwska staropolska (ΕΠΙΠ) και Olej rydzowy tradycyjny (ΕΠΙΠ)] (ΕΕ L 269 της 19.10.2017, σ. 3).
         
            (4)  ΕΕ C 216 της 30.6.2020, σ. 24.